**Ministru kabineta noteikumu projekta**

**“Grozījums Ministru kabineta 2013. gada 17. septembra noteikumos Nr. 880 „Lauksaimniecības datu centra publisko maksas pakalpojumu cenrādis””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Likuma par budžetu un finanšu vadību](http://likumi.lv/ta/id/58057-likums-par-budzetu-un-finansu-vadibu) [5.panta](http://likumi.lv/ta/id/58057-likums-par-budzetu-un-finansu-vadibu#p5) devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013. gada 17. septembra noteikumi Nr. 880 „Lauksaimniecības datu centra publisko maksas pakalpojumu cenrādis” (turpmāk – noteikumi Nr.880), kas nosaka Lauksaimniecības datu centra sniegto maksas pakalpojumu cenrādi.Zemkopības ministrija ir sagatavojusi Ministru kabineta noteikumu projektu „Grozījumi Ministru kabineta 2013.gada 17.septembra noteikumos Nr.880 „Lauksaimniecības datu centra publisko maksas pakalpojumu cenrādis”” (turpmāk –projekts), jo daži no Lauksaimniecības datu centra sniegtajiem pakalpojumiem ir zaudējuši savu aktualitāti, kā arī ir palielinājušās pakalpojumu tiešās un netiešās izmaksas. Izcenojumi par dzīvnieku identifikācijas līdzekļu izgatavošanu nav mainījušies kopš 2010.gada. Lai salāgotu sniegtos pakalpojumus ar Eiropas Savienības normatīvos aktos noteiktām prasībām attiecībā uz dzīvnieku identifikācijas un reģistrācijas sistēmas izveidošanu un uzturēšanu ir nepieciešams pārskatīt noteikumu Nr.880 pielikumā esošās pakalpojuma pozīcijas. Projekts paredz noteikumu Nr.880 pielikumā aktualizēt un precizēt esošo sniegto pakalpojumu veidus, papildināt to ar jauniem maksas pakalpojuma veidiem un dažās pozīcijās palielināt sniegto pakalpojumu cenu. Projekta pielikumā ir ietverti jauni pakalpojuma veidi:1. Sīkpakas noformēšana liellopu pasēm/ pasu nosūtīšanai uz pakomātu, lai dzīvnieku īpašniekiem nodrošinātu ērtu un ātru pakalpojuma saņemšanu;
2. Zirgu dzimtas dzīvnieka identifikācijas aizstājējdokumenta izgatavošana. Prasība izriet no Komisijas 2015.gada 17.februāra Īstenošanas Regulas (ES) Nr.2015/262, ar ko saskaņā ar Padomes Direktīvas 90/427/EEK un 2009/156/EK nosaka zirgu dzimtas dzīvnieku identifikācijas metožu noteikumus (Zirgu dzimtas dzīvnieku pasu regula);
3. Elektroniskie lasītāji. Tā kā dzīvnieku apzīmēšanā arvien biežāk tiek izmantoti elektroniskie identifikācijas līdzekļi (piemēram, kā zirgiem, mājas istabas dzīvniekiem un citām dzīvnieku sugām), tad nepieciešams aprīkojums, ar kura palīdzību ir iespēja nolasīt elektroniskā identifikatorā norādīto dzīvniekam piešķirto individuālo apzīmēšanas numuru.
4. Identifikācijas līdzekļi DNS analīžu noņemšanai. Attīstoties jaunākajām tehnoloģijām, lai mazinātu dzīvnieka ciešanas, un atvieglotu dzīvnieka īpašnieka darba procesu ir paredzēta iespēja, vienlaicīgi pie dzīvnieka apzīmēšanas noņemt tam DNS paraugu, lai noteiktu tā izcelšanos.

Projekts (pielikuma 1.1.,1.16., 1.17., 3.1.,3.2., 3.6., 3.8., 3.9., 3.13.-3.15., 4.1.-4.3.,punkts) paredz palielināt pakalpojuma cenu. Cenas tiek pārskatītas, jo ir pieaugušas pakalpojuma izmaksas.Tāpat projekts paredz dažu pakalpojuma veidu svītrošanu, jo tie ir zaudējuši savu aktualitāti, līdz ar to pakalpojums vairs netiek sniegts, kā arī daži pakalpojuma veidi tiek precizēti, lai tie būtu vieglāk piemērojami un saprotamāki. Projekts stāsies spēkā 2018.gada 1.janvārī. |
| 3. | Projekta izstrādē iesaistītās institūcijas | Zemkopības ministrija un Lauksaimniecības datu centrs (turpmāk – LDC) |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz:1) lauksaimniecības un akvakultūras dzīvnieku īpašniekiem un turētājiem. LDC elektroniskajā datubāzē šobrīd ir reģistrēti 33 334 ganāmpulki, tāpēc dzīvnieku īpašnieku un turētāju skaits aptuveni atbilst minētajam skaitlim – 33 334;2) pakalpojumu sniedzēji ciltsdarba jomā (fiziskas personas, kas ir saņēmušas sertifikātu lauksaimniecības dzīvnieku vērtēšanā, pārraudzībā, mākslīgajā apsēklošanā, olšūnu un embriju transplantācijā). Šobrīd valstī saskaņā ar LDC informāciju ir aptuveni 7 479 fiziskas personas, kas veic lauksaimniecības dzīvnieku vērtēšanu, pārraudzību, mākslīgo apsēklošanu un olšūnu un embriju transplantēšanu. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nerada jaunas tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projektā tiek precizēti un sabiedrībai norādīti LDC sniegtie maksas pakalpojumi un tiem piemērojamais izcenojums.Finansiālo ietekmi uz katru dzīvnieku īpašnieku un turētāju nav iespējams aprēķināt, jo ir jāņem vērā, ka dzīvnieku skaits un dzīvnieku sugas ganāmpulkos atšķiras. |
| 4. | Cita informācija | Projekts ir vērsts uz pakalpojumu pieejamības paplašināšanu, nodrošina elastīgu klientu vēlmju īstenošanu un tām vairāk atbilstošu cenu sistēmu. Turklāt procedūru vienkāršošana uzlabo sniegto pakalpojumu kvalitāti. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 910523 | 0 | 90800 | 90800 | 90800 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 910523 | 0 | 90800 | 90800 | 90800 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 1132523 | 0 | 90800 | 90800 | 90800 |
| 2.1. valsts pamatbudžets | 1132523 | 0 | 90800 | 90800 | 90800 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | -222000 | 0 | 0 | 0 | 0 |
| 3.1. valsts pamatbudžets | -222000 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 222000 | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 6.1. Detalizēts ieņēmumu aprēķins.2017.gada budžetā ir ieplānoti LDC pašu ieņēmumi 910523 euro apmērā. Jauns cenrādis paredz gan atsevišķu pakalpojumu izcenojuma palielinājumu, gan dažu pakalpojumu izslēgšanu. Piemēram, tiks izslēgta datu labošana no kļūdainiem dzīvnieku, ganāmpulku un novietņu reģistrēšanai nepieciešamajiem dokumentiem. Tiks ievērojami samazināts administratīvais slogs. Pakalpojums joprojām tiks sniegts, bet tā sniegšanas izmaksas ir iekļautas dzīvnieku identifikācijas līdzekļu izcenojumos. Līdz ar to pašu ieņēmumu palielinājums ir aprēķināts kā starpība starp ieņēmumiem no maksas pakalpojuma izcenojumu palielinājuma un ieņēmumu samazinājumu sakarā ar pakalpojumu izslēgšanu no cenrāža. Detalizēts pašu ieņēmumu palielinājuma aprēķins 2018.gadam ir sagatavots atsevišķā pielikumā.6.2. Detalizēts izdevumu aprēķins. Pašu ieņēmumu plānotais palielinājums tiks novirzīts LDC kārtējo izdevumu segšanai: darbinieku atlīdzībai, komunālo izdevumu segšanai, datu bāzes uzturēšanai un materiālu un izejvielu iepirkšanai (krotālijas, stangas, čipu nolasītāji utml.). Kā arī proporcionāli pieaugs pievienotās vērtības nodokļa (turpmāk – PVN) iemaksas budžetā, aprēķinātās par ar PVN apliekamiem pakalpojumiem.

|  |  |  |
| --- | --- | --- |
| EKK | Izdevumu veidi | 2018.g.un turpmāko gadu izmaiņas, EUR |
| 1000-4000;6000-7000 | **Uzturēšanas izdevumi** | **90 800**  |
| 1000-2000 | **Kārtējie izdevumi** | **90 800** |
| 1000 | Atlīdzība | 54 322  |
| 1100 | Atalgojums | 43 953  |
| 2000 | Preces un pakalpojumi | 36 478  |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izcenojuma palielinājums radīs ietekmi uz valsts budžetu 2018.gadā un turpmākajos gados. Pašu ieņēmumu palielinājums un izdevumi tiks iestrādāti 2018. – 2020.g. budžetā. |

*Anotācijas IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par normatīvā akta projektu tika ievietota tīmekļa vietnē [www.zm.gov.lv](http://www.zm.gov.lv). Projekts elektroniski nosūtīts saskaņošanai Lauksaimnieku organizāciju sadarbības padomei un Zemnieku saeimai un LDC. |
| 2. | Sabiedrības līdzdalība projekta izstrādē | Priekšlikumi un iebildumi no Lauksaimnieku organizāciju sadarbības padomes, Zemnieku saeimas un LDC netika saņemti. |
| 3. | Sabiedrības līdzdalības rezultāti | Lauksaimnieku organizāciju sadarbības padome, Zemnieku saeima un LDC noteikumu projektu saskaņo bez iebildēm. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo institūciju likvidācija, reorganizācija vai apvienošana. |
| 3. | Cita informācija | Nav. |

Zemkopības ministrs J.Dūklavs

Zemkopības ministrijas valsts sekretāre D. Lucaua

Lavrinoviča 67027528

Ineta.Lavrinovica@zm.gov.lv